# การเลือกตั้งในฝรั่งเศสสมัยสาธารณรัฐที่ 5

**การเลือกตั้งในประเทศฝรั่งเศส** (ฝรั่งเศส: *Élections en France*) เป็นกระบวนการทางประชาธิปไตยในระบอบสาธารณรัฐของประเทศฝรั่งเศส ตัวแทนฝ่ายบริหารและนิติบัญญัติจะถูกเลือก (ทางตรงหรือทางอ้อม) โดยประชาชนฝรั่งเศสหรือถูกแต่งตั้งโดยตัวแทนที่ถูกเลือกมาแล้ว ประชาชนฝรั่งเศสยังมีโอกาสแสดงความคิดเห็นในการลงประชามติอีกด้วย

การเลือกตั้งในสมัยสาธารณรัฐฝรั่งเศสที่ 5 มี 2 ประเภท ได้แก่

* **ประมุขแห่งรัฐ** (*Chef d'État*) หรือ **ประธานาธิบดีแห่งสาธารณรัฐ** (*Président de la République*) ได้รับเลือกตั้งโดยตรงแบบสากล มีวาระการดำรงตำแหน่ง 5 ปี *(ดูเพิ่ม การเลือกตั้งประธานาธิบดีฝรั่งเศส)*
* **รัฐสภา** (*Parlement*) ประกอบด้วย 2 สภา:
	+ **สภาผู้แทนราษฎร** (*Assemblée Nationale*) มีสมาชิก 577 คน ได้รับเลือกตั้งโดยตรงแบบสากล มีวาระการดำรงตำแหน่ง 5 ปี *(ดูเพิ่ม การเลือกตั้งสมาชิกสภาผู้แทนราษฎรฝรั่งเศส)*
	+ **วุฒิสภา** (*Sénat*) มีสมาชิก 331 คน ได้รับเลือกตั้งโดยอ้อม มีวาระการดำรงตำแหน่ง 6 ปี : 319 คน ได้รับเลือกผ่านคณะเลือกตั้งที่เป็นตัวแทนของแคว้น, จังหวัด, เทศบาลและอาณานิคมโพ้นทะเล ส่วนอีก 12 คนผ่านทางสมัชชาชาวฝรั่งเศสต่างประเทศ (*Assemblée des Français de l'étranger*) *(ดูเพิ่ม การเลือกตั้งสมาชิกวุฒิสภาฝรั่งเศส)*

## กฎเกณฑ์ต่าง ๆ

ชาวฝรั่งเศสเองก็สามารถเลือกตั้งได้อีกหลายหลายแบบในส่วนการปกครองท้องถิ่น ทั้งยังมีการเลือกตั้งที่ไม่ได้เกี่ยวเนื่องกับพรรคการเมือง เช่น การจัดการบริหารกฎหมายแรงงาน (Tribunaux de prud'hommes) ซึ่งได้ให้ลูกจ้าง คนงาน หรือแม้กระทั่งเจ้าของกิจการเป็นคนเลือกตั้งโดยตรง

เหตุการณ์ในการเลือกตั้งประธานาธิบดีฝรั่งเศส พ.ศ. 2550 : ผู้ประเมินยืนอยู่ข้างหลังหีบบัตรเลือกตั้งโปร่งใส
ประเทศฝรั่งเศสนั้นมิได้ดำรงอยู่ในระบบพรรคการเมืองสองพรรคแบบสมบูรณ์ ซึ่งเป็นระบบที่มีพรรคการเมืองหลายพรรค แต่มีเพียง 2 พรรคที่มีโอกาสในการเลือกตั้งและช่วงชิงอำนาจกัน แต่การเมืองประเทศฝรั่งเศสนั้น ถึงจะมีลักษณะโน้มเอียงไปทางระบบพรรคการเมืองสองพรรค แต่ก็มีลักษณะพิเศษคือ พรรคการเมืองต่าง ๆ ค่อนข้างมีอำนาจสลับกันและยังให้การร่วมมืออย่างมั่นคง ซึ่งนำโดยแกนนำจากพรรคการเมืองต่างขั้วกัน ฝ่ายซ้าย คือพรรคสังคมนิยมฝรั่งเศส ส่วนฝ่ายขวาคือ พรรคอูแอ็มเป (UMP) และพรรคก่อน ๆ

การเลือกตั้งในประเทศฝรั่งเศสนั้นจะจัดขึ้นเฉพาะในวันอาทิตย์เท่านั้น มีการหยุดการรณรงค์หาเสียงในคืนวันศุกร์ก่อนการเลือกตั้งที่จะถึง และด้วยกฎหมาย ผลการสำรวจต่าง ๆ ไม่สามารถตีพิมพ์ได้ ผู้สมัครไม่สามารถออกโทรทัศน์ ในวันเสาร์และวันอาทิตย์ (วันเลือกตั้ง) คูหาเลือกตั้งจะเปิดตั้งแต่ 08.00 น. และจะปิดในเวลา 18.00 น. (ในเมืองเล็ก ๆ) หรือ 20.00 น. (ในเมืองใหญ่ ๆ) แล้วแต่การตัดสินใจของเจ้าหน้าที่ชั้นผู้ใหญ่ ตามกฎหมาย มีการห้ามตีพิมพ์ผลการเลือกตั้งหรือการคาดคะเนผลการเลือกตั้ง แต่อย่างไรก็ตามผลการเลือกตั้งมักจะปรากฏจากสื่อมวลชนของประเทศเบลเยียมและสวิตเซอร์แลนด์ หรือจากเว็บไซต์ต่างประเทศทางอินเทอร์เน็ต การประเมินผลการเลือกตั้งอย่างเป็นทางการจะปรากฏเป็นครั้งแรกที่กรุงปารีส ในเวลา 20.00 น. (เวลาท้องถิ่นกรุงปารีส) แต่กระนั้นก็มีผลกระทบที่เกิดขึ้น เช่น ในเฟรนช์เกียนา มาร์ตีนิก และกัวเดอลุป สามารถทราบถึงการประเมินผลการเลือกตั้งทั้ง ๆ ที่ยังไม่ได้ปิดการเลือกตั้ง (เนื่องจากเวลาที่แตกต่างกัน) ซึ่งทำให้เป็นการตัดกำลังใจในการเลือกตั้ง และด้วยเหตุผลนี้ ตั้งแต่ปี พ.ศ. 2543 การเลือกตั้งของฝรั่งเศสในแถบอเมริกา รวมทั้งสถานทูตและสถานกงสุลจะจัดขึ้นในวันเสาร์เป็นการพิเศษ

หีบบัตรเลือกตั้งโปร่งใสมาตรฐานใช้ในประเทศฝรั่งเศส ผู้ลงคะแนนจะหย่อนซองจดหมายที่มีชื่อหรือรายชื่อที่ผู้ลงคะแนนได้ลงคะแนนให้ จากนั้นจะต้องเซ็นในเอกสารเพื่อหลีกเลี่ยงการลงคะแนนซ้อน
## ผู้มีสิทธิเลือกตั้ง

ผู้มีสิทธิเลือกตั้งจะเป็นชาวฝรั่งเศสที่มีอายุ 18 ปีบริบูรณ์ขึ้นไป และจะต้องอยู่รายชื่อผู้มีสิทธิเลือกตั้งอีกด้วย สำหรับการเลือกตั้งส่วนท้องถิ่นหรือการเลือกตั้งยุโรป พลเมืองที่มีอายุ 18 ปีหรือมากกว่าซึ่งมาจากประเทศในเครือสหภาพยุโรป สามารถเลือกได้ว่าจะลงคะแนนเสียงในประเทศฝรั่งเศสหรือไม่ การลงทะเบียนมีสิทธิในการเลือกตั้งนั้นไม่เป็นการบังคับ แต่การงดออกเสียงจะทำให้ความเป็นไปได้ของการออกคะแนนเสียงหมดลง ปัจจุบันประชาชนที่มีอายุ 18 ปีบริบูรณ์จะได้รับการลงทะเบียนอัตโนมัติ

พลเมืองสามารถลงทะเบียนเลือกตั้งตามทะเบียนบ้านของตนเองหรือสถานที่แห่งหนึ่งที่ตนเองได้ชำระภาษีท้องถิ่นในบริเวณนั้น ๆ เป็นเวลาอย่างน้อย 5 ปี พลเมืองเองไม่สามารถลงทะเบียนเลือกตั้งมากกว่าหนึ่งที่ ส่วนพลเมืองที่อาศัยอยู่ในต่างประเทศสามารถลงทะเบียน ณ สถานกงสุลตามเขตการปกครองที่ตนเองอาศัยอยู่

พลเมืองที่ลงทะเบียนเลือกตั้งอย่างถูกกฎหมายเท่านั้นที่สามารถทำงานในสำนักงานทั่ว ๆ ไปได้

คูหาเลือกตั้ง
ถึงกระนั้นก็มีข้อยกเว้นในกฎเกณฑ์ต่าง ๆ ข้างต้น นักโทษที่มีความผิดอาจจะถูกตัดสิทธิที่พึงจะมีบางประการ ซึ่งรวมสิทธิในการลงคะแนนเสียง ขึ้นอยู่กับคดีของแต่ละคน โดยเฉพาะข้าราชการที่ได้รับการเลือกตั้งที่ได้ใช้เงินในทางที่ผิด อาจะถูกตัดสิทธิในการทำงานในสำนักงานทั่ว ๆ ไปเป็นระยะเวลากว่า 10 ปี กฎเกณฑ์ต่าง ๆ ที่ระบุไว้สำหรับควบคุมความประพฤติของนักการเมืองยังเป็นที่ขัดแย้งกันอยู่ ซึ่งเห็นได้จากคดีความของอาแล็ง ฌูว์เป

การใช้ตัวแทนลงคะแนนเสียงแทนเจ้าตัวนั้นก็สามารถเป็นไปได้ถ้าพลเมืองคนนั้น ๆ ไม่สามารถลงคะแนนเสียงด้วยเหตุผลบางประการเช่น ปัญหาด้านสุขภาพ ผู้มีสิทธิไม่ได้อาศัยอยู่ในเขตการเลือกตั้งของตนเอง ผู้มีสิทธิไปทำงานหรือท่องเที่ยวในต่างประเทศหรืออยู่ในระหว่างการจองจำ (ยังไม่ได้ตัดสินคดีความแต่ถูกตัดสิทธิในการเลือกตั้ง) ฯลฯ การแต่งตั้งหรือเลือกตัวแทนนั้น ตัวแทนจะต้องมาจากเทศบาลเดียวกัน การแต่งตั้งหรือเลือกตัวแทนนั้น จะต้องกระทำต่อหน้าพยานซึ่งถูกต้องตามกฎหมาย เช่น ผู้พิพากษา ตุลาคม เสมียนผู้พิพากษาหรือเจ้าหน้าที่จากศาลยุติธรรม หรือในกรณีนอกประเทศฝรั่งเศสจะต้องกระทำต่อหน้าเอกอัครราชทูตหรือกงสุล ส่วนกรณีผู้พิการหรือบาดเจ็บสาหัส เจ้าหน้าที่ศาลยุติธรรมหรือผู้แทนจะถูกส่งไปยังบ้านของพลเมืองนั้น ๆ และเป็นพยานในการแต่งตั้งผู้แทนการเลือกตั้ง ระเบียบการดังกล่าวมีจุดมุ่งหมายที่จะหลีกเลี่ยงความกดดันของผู้ออกเสียง

บางเมืองในประเทศฝรั่งเศสใช้เครื่องลงคะแนนเสียง
## ขั้นตอนการลงคะแนนเสียง

โดยทั่วไปการลงคะแนนเลือกตั้งจะกระทำโดยใช้กระดาษและนับผลการเลือกตั้งด้วยมือ ผู้มีสิทธิเลือกตั้งจะได้รับบัตรลงคะแนนเสียงที่ถูกพิมพ์มาล่วงหน้าแล้ว จากโต๊ะบริเวณทางเข้าสำนักงานเลือกตั้ง (ซึ่งอาจจะได้รับผ่านทางเมล) รวมทั้งทางจดหมาย ผู้มีสิทธิเลือกตั้งจะเข้าไปในคูหาหรือหน่วยลงบัตรเลือกตั้ง ซึ่งจะถูกปิดบังจากการมองเห็น และสอดบัตรที่จัดไว้เฉพาะไว้ในซองจดหมาย แล้วเขาผู้นั้นจะเดินไปยังหีบบัตรเลือกตั้งและแสดงบัตรลงทะเบียนของผู้มีสิทธิเลือกตั้ง (ไม่เป็นการบังคับ) และต้องแสดงเอกสารระบุเอกลักษณ์ตนเอง (ในเมืองที่มีผู้อยู่อาศัยมากกว่า 5000 คน จะต้องนำเอกสารระบุเอกลักษณ์ตนเองมาแสดง) หลังจากนั้น เจ้าพนักงานจะรับรองสิทธิในการลงคะแนนเสียง และหย่อนซองจดหมายลงไปในหีบบัตรเลือกตั้ง จากนั้นจะต้องเซ็นลงในรายชื่อผู้มีสิทธิออกเสียงและบัตรลงทะเบียนจะถูกประทับตรา

มีวิธีการลงคะแนนเสียงที่แตกต่างไปจากนั้น แต่ไม่เป็นที่กว้างขวางในประเทศฝรั่งเศสมากนัก คือการลงคะแนนเสียงโดยใช้เครื่องลงคะแนนเสียง

## การเลือกตั้งครั้งล่าสุด

### การเลือกตั้งประธานาธิบดี

**ผลการเลือกตั้งประธานาธิบดีฝรั่งเศส 22 เมษายน และ 6 พฤษภาคม พ.ศ. 2550**| **อันดับที่** | **ผู้สมัครเลือกตั้ง** | **พรรค** | **รอบแรก** | **รอบสอง** |
| **คะแนนเสียง** | **เปอร์เซ็นต์** | **คะแนนเสียง** | **เปอร์เซ็นต์** |
| 1 | **นีกอลา ซาร์กอซี** | **อูว์นียงปูร์เอิงมูฟว์ม็องปอปูแลร์ (UMP)** | **11,448,663** | **31.18%** | **18,983,138** | **53.06%** |
| 2 | **เซกอแลน รัวยาล** | **พรรคสังคมนิยม (PS)** | **9,500,112** | **25.87%** | 16,790,440 | 46.94% |
| 3 | ฟร็องซัว บายรู | อูว์นียงปูร์ลาเดมอคราซีฟร็องแซซ (UDF) | 6,820,119 | 18.57% |  |
| 4 | ฌอง-มารี เลอ เป็ง | ฟรงนาซียอนาล (FN) | 3,834,530 | 10.44% |
| 5 | โอลีวีเย เบอซ็องเซอโน | ลีกกอมูว์นิสต์เรวอลูว์ซียอแนร์ (LCR) | 1,498,581 | 4.08% |
| 6 | ฟีลิป เดอ วีลีเย | มูฟว์ม็องปูร์ลาฟร็องส์ (MPF) | 818,407 | 2.23% |
| 7 | มารี-ฌอร์ฌ บูว์แฟ | ปาร์ตีกอมูว์นิสต์ฟร็องแซ (PCF) | 707,268 | 1.93% |
| 8 | ดอมีนิก วัวแน | เลแวร์ (Les Verts) | 576,666 | 1.57% |
| 9 | อาร์แล็ต ลากีเย | ลุตอูวรีแยร์ (LO) | 487,857 | 1.33% |
| 10 | โฌเซ บอเว | ผู้สมัครอิสระ | 483,008 | 1.32% |
| 11 | เฟรเดริก นีอู | ชัส แป็ช นาตูร์ ทราดีซียง (CPNT) | 420,645 | 1.15% |
| 12 | เฌราร์ ชีวาร์ดี | ปาร์ตีเดทราวาเยอร์ (PT) | 123,540 | 0.34% |
| **ผลรวม** | **36,719,396** |  | **35,773,578** |  |
| เสียงข้างมากเด็ดขาด (18,359,698)   |
| บัตรดี | 36,719,396 | 98.56% | 35,773,578 | 95.80% |
| บัตรเสีย | 534,846 | 1.44% | 1,568,426 | 4.20% |
| จำนวนผู้ออกเสียงเลือกตั้ง | 37,254,242 | 83.77% | 37,342,004 | 83.97% |
| จำนวนผู้งดออกเสียงเลือกตั้ง | 7,218,592 | 16.23% | 7,130,729 | 16.03% |
| **จำนวนผู้มีสิทธิเลือกตั้ง** | **44,472,834** | **100%** | **44,472,733** | **100%** |

*ดูเพิ่ม: การเลือกตั้งประธานาธิบดีฝรั่งเศส ค.ศ. 2007*

### การเลือกตั้งสมาชิกสภาผู้แทนราษฎร

**ผลการเลือกตั้งสมาชิกสภาผู้แทนราษฎรฝรั่งเศส 10 และ 17 มิถุนายน พ.ศ. 2550**|  | **พรรคการเมือง** | **รอบแรก** | **รอบสอง** | **รวมที่นั่งในรัฐสภา** |
| **คะแนนเสียง** | **เปอร์เซนต์** | **ที่นั่ง** | **คะแนนเสียง** | **เปอร์เซนต์** |
|  | พรรคสหภาพเพื่อการเคลื่อนไหวของปวงชน (UMP) | 10,289,028 | 39.54% | 98 | 9,463,408 | 46.37% | 313 |
|  | พรรคกลางใหม่ (NC) | 616,443 | 2.37% | 7 | 432,921 | 2.12% | 22 |
|  | พรรคการเมืองปีกขวาอื่นๆ | 641,600 | 2.47% | 2 | 238,585 | 1.17% | 9 |
|  | พรรคขบวนการเพื่อฝรั่งเศส (MPF) | 312,587 | 1.20% | 1 | - | - | 1 |
|  | **รวมเสียงข้างมากประธานาธิบดี (ขวา)** | 11,859,658 | 45.58% |  |  |  | 345 |
|  | พรรคสังคมนิยมฝรั่งเศส (PS) | 6,436,136 | 24.73% | 1 | 8,622,529 | 42.25% | 186 |
|  | พรรคคอมมิวนิสต์ฝรั่งเศส (PCF) | 1,115,719 | 4.29% | - | 464,739 | 2.28% | 15 |
|  | พรรคการเมืองปีกซ้ายอื่นๆ | 513,457 | 1.97% | - | 503,674 | 2.47% | 15 |
|  | พรรคหัวรุนแรงซ้าย (PRG) | 343,580 | 1.31% | - | 333,189 | 1.63% | 7 |
|  | พรรคเขียว (Les Verts) | 845,884 | 3.25% | - | 90,975 | 0.45% | 4 |
|  | **รวมเสียงฝ่ายซ้าย** | 9,254,776 | 35.55% |  |  |  | 227 |
|  | พรรคขบวนการประชาธิปไตย (MoDem) | 1,981,121 | 7.61% | - | 100,106 | 0.49% | 3 |
|  | ลัทธิแบ่งแยกการปกครอง | 131,585 | 0.51% | - | 106,459 | 0.52% | 1 |
|  | อื่นๆ | 267,987 | 1.03% | - | 33,068 | 0.16% | 1 |
|  | พรรคแนวหน้าแห่งชาติ (FN) | 1,116,005 | 4.29% | - | 17,107 | 0.08% | - |
|  | พรรคซ้ายจัดอื่นๆ (รวมทั้ง พรรคสันนิบาตคอมมิวนิสต์ปฏิวัติ (LCR) และ พรรคพลังแรงงาน (LO)) | 887,887 | 3.41% | - | - | - | - |
|  | พรรคล่าสัตว์ ตกปลา ธรรมชาติและประเพณี (CPNT) | 213,448 | 0.82% | - | - | - | - |
|  | นักนิเวศวิทยาอื่นๆ | 208,465 | 0.80% | - | - | - | - |
|  | พรรคขวาจัดอื่นๆ (รวมทั้ง พรรคขบวนการสาธารณรัฐแห่งชาติ (MNR)) | 102,100 | 0.39% | - | - | - | - |
|  | **ผลรวม** | **26,023,052** | **100%** | **110** | **21,130,346** | **100%** | **577** |

*ดูเพิ่ม: การเลือกตั้งสมาชิกสภาผู้แทนราษฎรฝรั่งเศส พ.ศ. 2550*

## รายชื่อการเลือกตั้งในประเทศฝรั่งเศส

|  |  |  |  |  |  |
| --- | --- | --- | --- | --- | --- |
| **ครั้งที่** | **วันที่** | **ประเภท** | **รอบ** | **ชื่อการเลือกตั้ง** | **หมายเหตุ** |
| **1** | 28 กันยายน พ.ศ. 2501 | การลงประชามติ | — | การลงประชามติรัฐธรรมนูญฝรั่งเศส พ.ศ. 2501 | เป็นการก่อตั้งสาธารณรัฐฝรั่งเศสที่ 5 |
| **2** | 23 พฤศจิกายน พ.ศ. 2501 | นิติบัญญัติ | 1 | การเลือกตั้งสมาชิกสภาผู้แทนราษฎรฝรั่งเศส พ.ศ. 2501 |  |
| 30 พฤศจิกายน พ.ศ. 2501 | 2 |
| **3** | 21 ธันวาคม พ.ศ. 2501 | ประธานาธิบดี | — | การเลือกตั้งประธานาธิบดีฝรั่งเศส พ.ศ. 2501 | ชาร์ล เดอ โกล ได้เป็นประธานาธิบดีแห่งสาธารณรัฐฝรั่งเศส |
| **4** | 8 มีนาคม พ.ศ. 2502 | ท้องถิ่น | 1 | การเลือกตั้งท้องถิ่นฝรั่งเศส พ.ศ. 2502 |  |
| 15 มีนาคม พ.ศ. 2502 | 2 |
| **5** | 6 เมษายน พ.ศ. 2502 | วุฒิสภา | — | การเลือกตั้งสมาชิกวุฒิสภาฝรั่งเศส พ.ศ. 2502 |  |
| **6** | 8 มกราคม พ.ศ. 2504 | การลงประชามติ | — | การลงประชามติปกครองตนเองของแอลจีเรีย พ.ศ. 2504 | เพื่อให้ประเทศแอลจีเรียเป็นอิสรภาพในอนาคต |
| **7** | 4 มิถุนายน พ.ศ. 2504 | อำเภอ | 1 | การเลือกตั้งอำเภอฝรั่งเศส พ.ศ. 2504 | เลือกตั้งซ่อมอำเภอปี พ.ศ. 2498 |
| 11 มิถุนายน พ.ศ. 2504 | 2 |
| **8** | 8 เมษายน พ.ศ. 2505 | การลงประชามติ | — | การลงประชามติข้อตกลงเอวียอง พ.ศ. 2505 | เป็นการยุติสงครามแอลจีเรียและประกาศอิสรภาพให้แก่ประเทศแอลจีเรีย |
| **9** | 28 ตุลาคม พ.ศ. 2505 | การลงประชามติ | — | การลงประชามติการเลือกตั้งประธานาธิบดีฝรั่งเศส พ.ศ. 2505 | ประเทศฝรั่งเศสเลือกตั้งประธานาธิบดีโดยตรงแบบสากล |
| **10** | 18 พฤศจิกายน พ.ศ. 2505 | นิติบัญญัติ | 1 | การเลือกตั้งสมาชิกสภาผู้แทนราษฎรฝรั่งเศส พ.ศ. 2505 |  |
| 25 พฤศจิกายน พ.ศ. 2505 | 2 |
| **11** | 8 มีนาคม พ.ศ. 2507 | อำเภอ | 1 | การเลือกตั้งสมาชิกสภาผู้แทนราษฎรฝรั่งเศส พ.ศ. 2507 | เลือกตั้งซ่อมอำเภอปี พ.ศ. 2501 |
| 15 มีนาคม พ.ศ. 2507 | 2 |
| **12** | 14 มีนาคม พ.ศ. 2508 | ท้องถิ่น | 1 | การเลือกตั้งท้องถิ่นฝรั่งเศส พ.ศ. 2508 |  |
| 21 มีนาคม พ.ศ. 2508 | 2 |
| **13** | 5 ธันวาคม พ.ศ. 2508 | ประธานาธิบดี | 1 | การเลือกตั้งประธานาธิบดีฝรั่งเศส พ.ศ. 2508 | ชาร์ล เดอ โกลได้เป็นประธานาธิบดีอีกสมัย |
| 19 ธันวาคม พ.ศ. 2508 | 2 |
| **14** | 5 มีนาคม พ.ศ. 2510 | นิติบัญญัติ | 1 | การเลือกตั้งสมาชิกสภาผู้แทนราษฎรฝรั่งเศส พ.ศ. 2510 |  |
| 12 มีนาคม พ.ศ. 2510 | 2 |
| **15** | 24 กันยายน พ.ศ. 2510 | อำเภอ | 1 | การเลือกตั้งอำเภอฝรั่งเศส พ.ศ. 2510 | เลือกตั้งซ่อมอำเภอปี พ.ศ. 2504 |
| 1 ตุลาคม พ.ศ. 2510 | 2 |
| **16** | 23 มิถุนายน พ.ศ. 2511 | นิติบัญญัติ | 1 | การเลือกตั้งสมาชิกสภาผู้แทนราษฎรฝรั่งเศส พ.ศ. 2511 |  |
| 30 มิถุนายน พ.ศ. 2511 | 2 |
| **17** | 27 เมษายน พ.ศ. 2512 | การลงประชามติ | — | การลงประชามติปฏิรูปวุฒิสภาและการกระจายอำนาจ พ.ศ. 2512 |  |
| **18** | 1 มิถุนายน พ.ศ. 2512 | ประธานาธิบดี | 1 | การเลือกตั้งประธานาธิบดีฝรั่งเศส พ.ศ. 2512 | ฌอร์ฌ ปงปีดู ได้เป็นประธานาธิบดีแห่งสาธารณรัฐฝรั่งเศส |
| 15 มิถุนายน พ.ศ. 2512 | 2 |
| **19** | 23 กันยายน พ.ศ. 2513 | อำเภอ | 1 | การเลือกตั้งอำเภอฝรั่งเศส พ.ศ. 2513 | เลือกตั้งซ่อมอำเภอปี พ.ศ. 2506 |
| 30 กันยายน พ.ศ. 2513 | 2 |
| **20** | 14 มีนาคม พ.ศ. 2514 | ท้องถิ่น | 1 | การเลือกตั้งท้องถิ่นฝรั่งเศส พ.ศ. 2514 |  |
| 21 มีนาคม พ.ศ. 2514 | 2 |
| **21** | 23 เมษายน พ.ศ. 2515 | การลงประชามติ | — | การลงประชามติขยายประชาคมเศรษฐกิจยุโรป พ.ศ. 2515 |  |
| **22** | 4 มีนาคม พ.ศ. 2516 | นิติบัญญัติ | 1 | การเลือกตั้งสมาชิกสภาผู้แทนราษฎรฝรั่งเศส พ.ศ. 2516 |  |
| 11 มีนาคม พ.ศ. 2516 | 2 |
| **23** | 23 กันยายน พ.ศ. 2516 | อำเภอ | 1 | การเลือกตั้งอำเภอฝรั่งเศส พ.ศ. 2516 | เลือกตั้งซ่อมอำเภอปี พ.ศ. 2510 |
| 30 กันยายน พ.ศ. 2516 | 2 |
| **24** | 5 พฤษภาคม พ.ศ. 2517 | ประธานาธิบดี | 1 | การเลือกตั้งประธานาธิบดีฝรั่งเศส พ.ศ. 2517 | วาเลรี ฌิสการ์ แด็สแต็ง ได้เป็นประธานาธิบดีแห่งสาธารณรัฐฝรั่งเศส |
| 19 พฤษภาคม พ.ศ. 2517 | 2 |
| **25** | 7 มีนาคม พ.ศ. 2519 | อำเภอ | 1 | การเลือกตั้งอำเภอฝรั่งเศส พ.ศ. 2519 | เลือกตั้งซ่อมอำเภอปี พ.ศ. 2513 |
| 14 มีนาคม พ.ศ. 2519 | 2 |
| **26** | 13 มีนาคม พ.ศ. 2520 | ท้องถิ่น | 1 | การเลือกตั้งท้องถิ่นฝรั่งเศส พ.ศ. 2520 |  |
| 20 มีนาคม พ.ศ. 2520 | 2 |
| **27** | 12 มีนาคม พ.ศ. 2521 | นิติบัญญัติ | 1 | การเลือกตั้งสมาชิกสภาผู้แทนราษฎรฝรั่งเศส พ.ศ. 2521 |  |
| 19 มีนาคม พ.ศ. 2521 | 2 |
| **28** | 18 มีนาคม พ.ศ. 2522 | อำเภอ | 1 | การเลือกตั้งอำเภอฝรั่งเศส พ.ศ. 2522 | เลือกตั้งซ่อมอำเภอปี พ.ศ. 2516 |
| 25 มีนาคม พ.ศ. 2522 | 2 |
| **29** | 7 มิถุนายน พ.ศ. 2522 | ยุโรป | — | การเลือกตั้งรัฐสภายุโรป พ.ศ. 2522 |  |
| **29** | 24 เมษายน พ.ศ. 2524 | ประธานาธิบดี | 1 | การเลือกตั้งประธานาธิบดีฝรั่งเศส พ.ศ. 2524 | ฟร็องซัว มีแตร็อง ได้เป็นประธานาธิบดีแห่งสาธารณรัฐฝรั่งเศส |
| 10 พฤษภาคม พ.ศ. 2524 | 2 |
| **30** | 14 มิถุนายน พ.ศ. 2524 | นิติบัญญัติ | 1 | การเลือกตั้งสมาชิกสภาผู้แทนราษฎรฝรั่งเศส พ.ศ. 2524 |  |
| 21 มิถุนายน พ.ศ. 2524 | 2 |
| **31** | 14 มีนาคม พ.ศ. 2525 | อำเภอ | 1 | การเลือกตั้งอำเภอฝรั่งเศส พ.ศ. 2525 | เลือกตั้งซ่อมอำเภอปี พ.ศ. 2519 |
| 21 มีนาคม พ.ศ. 2525 | 2 |
| **32** | 6 มีนาคม พ.ศ. 2526 | ท้องถิ่น | 1 | การเลือกตั้งท้องถิ่นฝรั่งเศส พ.ศ. 2526 |  |
| 13 มีนาคม พ.ศ. 2526 | 2 |
| **33** | 17 มิถุนายน พ.ศ. 2527 | ยุโรป | — | การเลือกตั้งรัฐสภายุโรป พ.ศ. 2527 |  |
| **34** | 10 มีนาคม พ.ศ. 2528 | อำเภอ | 1 | การเลือกตั้งอำเภอฝรั่งเศส พ.ศ. 2528 | เลือกตั้งซ่อมอำเภอปี พ.ศ. 2522 |
| 17 มีนาคม พ.ศ. 2528 | 2 |
| **35** | 16 มีนาคม พ.ศ. 2529 | นิติบัญญัติ | พิเศษ | การเลือกตั้งสมาชิกสภาผู้แทนราษฎรฝรั่งเศส พ.ศ. 2529 |  |
| **36** | 16 มีนาคม พ.ศ. 2529 | แคว้น | — | การเลือกตั้งแคว้นฝรั่งเศส พ.ศ. 2529 |  |
| **37** | 24 เมษายน พ.ศ. 2531 | ประธานาธิบดี | 1 | การเลือกตั้งประธานาธิบดีฝรั่งเศส พ.ศ. 2531 | ฟร็องซัว มีแตร็องได้เป็นประธานาธิบดีอีกสมัย |
| 8 พฤษภาคม พ.ศ. 2531 | 2 |
| **38** | 5 มิถุนายน พ.ศ. 2531 | นิติบัญญัติ | 1 | การเลือกตั้งสมาชิกสภาผู้แทนราษฎรฝรั่งเศส พ.ศ. 2531 |  |
| 12 มิถุนายน พ.ศ. 2531 | 2 |
| **39** | 6 พฤศจิกายน พ.ศ. 2531 | การลงประชามติ | — | การลงประชามติข้อตกลงมาติญง พ.ศ. 2531 |  |
| **40** | 25 กันยายน พ.ศ. 2531 | อำเภอ | 1 | การเลือกตั้งอำเภอฝรั่งเศส พ.ศ. 2531 | เลือกตั้งซ่อมอำเภอปี พ.ศ. 2525 |
| 2 ตุลาคม พ.ศ. 2531 | 2 |
| **41** | 12 มีนาคม พ.ศ. 2532 | ท้องถิ่น | 1 | การเลือกตั้งท้องถิ่นฝรั่งเศส พ.ศ. 2532 |  |
| 19 มีนาคม พ.ศ. 2532 | 2 |
| **42** | 18 มิถุนายน พ.ศ. 2532 | ยุโรป | — | การเลือกตั้งรัฐสภายุโรป พ.ศ. 2532 |  |
| **43** | 22 มีนาคม พ.ศ. 2535 | อำเภอ | 1 | การเลือกตั้งอำเภอฝรั่งเศส พ.ศ. 2535 | เลือกตั้งซ่อมอำเภอปี พ.ศ. 2529 |
| **44** | แคว้น | — | การเลือกตั้งแคว้นฝรั่งเศส พ.ศ. 2535 |  |
|  | 29 มีนาคม พ.ศ. 2535 | อำเภอ | 2 | การเลือกตั้งอำเภอฝรั่งเศส พ.ศ. 2535 | เลือกตั้งซ่อมอำเภอปี พ.ศ. 2529 |
| **45** | 20 กันยายน พ.ศ. 2535 | การลงประชามติ | — | การลงประชามติสนธิสัญญามาสทริชต์ พ.ศ. 2535 |  |
| **46** | 21 มีนาคม พ.ศ. 2536 | นิติบัญญัติ | 1 | การเลือกตั้งสมาชิกสภาผู้แทนราษฎรฝรั่งเศส พ.ศ. 2536 |  |
| 28 มีนาคม พ.ศ. 2536 | 2 |
| **47** | 20 มีนาคม พ.ศ. 2537 | อำเภอ | 1 | การเลือกตั้งอำเภอฝรั่งเศส พ.ศ. 2537 | เลือกตั้งซ่อมอำเภอปี พ.ศ. 2531 |
| 27 มีนาคม พ.ศ. 2537 |  |
| **48** | 12 มิถุนายน พ.ศ. 2537 | ยุโรป | — | การเลือกตั้งรัฐสภายุโรป พ.ศ. 2537 |  |
| **48** | 23 เมษายน พ.ศ. 2538 | ประธานาธิบดี | 1 | การเลือกตั้งประธานาธิบดีฝรั่งเศส พ.ศ. 2538 | ฌัก ชีรัก ได้เป็นประธานาธิบดีแห่งสาธารณรัฐฝรั่งเศส |
| 7 พฤษภาคม พ.ศ. 2538 | 2 |
| **49** | 11 มิถุนายน พ.ศ. 2538 | ท้องถิ่น | 1 | การเลือกตั้งท้องถิ่นฝรั่งเศส พ.ศ. 2538 |  |
| 18 มิถุนายน พ.ศ. 2538 | 2 |
| **50** | 25 พฤษภาคม พ.ศ. 2540 | นิติบัญญัติ | 1 | การเลือกตั้งสมาชิกสภาผู้แทนราษฎรฝรั่งเศส พ.ศ. 2540 |  |
| 1 มิถุนายน พ.ศ. 2540 | 2 |
| **51** | 15 มีนาคม พ.ศ. 2541 | อำเภอ | 1 | การเลือกตั้งอำเภอฝรั่งเศส พ.ศ. 2541 | เลือกตั้งซ่อมอำเภอปี พ.ศ. 2535 |
| **52** | แคว้น | — | การเลือกตั้งแคว้นฝรั่งเศส พ.ศ. 2541 |  |
|  | 22 มีนาคม พ.ศ. 2541 | อำเภอ | 2 | การเลือกตั้งอำเภอฝรั่งเศส พ.ศ. 2541 | เลือกตั้งซ่อมอำเภอปี พ.ศ. 2535 |
| **53** | 13 มิถุนายน พ.ศ. 2542 | ยุโรป | — | การเลือกตั้งรัฐสภายุโรป พ.ศ. 2542 |  |
| **54** | 24 กันยายน พ.ศ. 2543 | การลงประชามติ | — | การลงประชามติวาระการดำรงตำแหน่ง 5 ปี | วาระการดำรงตำแหน่งของประธานาธิบดีฝรั่งเศสลดลงจาก 7 ปีเหลือ 5 ปี |
| **55** | 11 มีนาคม พ.ศ. 2544 | อำเภอ | 1 | การเลือกตั้งอำเภอฝรั่งเศส พ.ศ. 2544 | เลือกตั้งซ่อมอำเภอปี พ.ศ. 2537 |
| **56** | ท้องถิ่น | 1 | การเลือกตั้งท้องถิ่นฝรั่งเศส พ.ศ. 2544 |  |
|  | 18 มีนาคม พ.ศ. 2544 | อำเภอ | 2 | การเลือกตั้งอำเภอฝรั่งเศส พ.ศ. 2544 | เลือกตั้งซ่อมอำเภอปี พ.ศ. 2537 |
|  | ท้องถิ่น | 2 | การเลือกตั้งท้องถิ่นฝรั่งเศส พ.ศ. 2544 |  |
| **57** | 21 เมษายน พ.ศ. 2545 | ประธานาธิบดี | 1 | การเลือกตั้งประธานาธิบดีฝรั่งเศส พ.ศ. 2545 | ฌัก ชีรักได้เป็นประธานาธิบดีอีกสมัย |
| 5 พฤษภาคม พ.ศ. 2545 | 2 |
| **58** | 9 มิถุนายน พ.ศ. 2545 | นิติบัญญัติ | 1 | การเลือกตั้งสมาชิกสภาผู้แทนราษฎรฝรั่งเศส พ.ศ. 2545 |  |
| 16 มิถุนายน พ.ศ. 2545 | 2 |
| **59** | 21 มีนาคม พ.ศ. 2547 | อำเภอ | 1 | การเลือกตั้งอำเภอฝรั่งเศส พ.ศ. 2547 | เลือกตั้งซ่อมอำเภอปี พ.ศ. 2541 |
| **60** | แคว้น | 1 | การเลือกตั้งแคว้นฝรั่งเศส พ.ศ. 2547 |  |
|  | 28 มีนาคม พ.ศ. 2547 | อำเภอ | 2 | การเลือกตั้งอำเภอฝรั่งเศส พ.ศ. 2547 | เลือกตั้งซ่อมอำเภอปี พ.ศ. 2541 |
|  | แคว้น | 2 | การเลือกตั้งแคว้นฝรั่งเศส พ.ศ. 2547 |  |
| **61** | 13 มิถุนายน พ.ศ. 2547 | ยุโรป | — | การเลือกตั้งรัฐสภายุโรป พ.ศ. 2547 |  |
| **62** | 29 พฤษภาคม พ.ศ. 2548 | การลงประชามติ | — | การลงประชามติสนธิสัญญาก่อตั้งรัฐธรรมนูญเพื่อยุโรป |  |
| **63** | 18 มิถุนายน พ.ศ. 2549 |  | — | สมัชชาชาวฝรั่งเศสในต่างประเทศ (AFE) |  |
| **64** | 22 เมษายน พ.ศ. 2550 | ประธานาธิบดี | 1 | การเลือกตั้งประธานาธิบดีฝรั่งเศส พ.ศ. 2550 | นีกอลา ซาร์กอซี ได้เป็นประธานาธิบดีแห่งสาธารณรัฐฝรั่งเศส |
| 6 พฤษภาคม พ.ศ. 2550 | 2 |
| **65** | 10 มิถุนายน พ.ศ. 2550 | นิติบัญญัติ | 1 | การเลือกตั้งสมาชิกสภาผู้แทนราษฎรฝรั่งเศส พ.ศ. 2550 |  |
| 17 มิถุนายน พ.ศ. 2550 | 2 |
| **66** |  9 มีนาคม พ.ศ. 2551 | ท้องถิ่น | 1 | การเลือกตั้งท้องถิ่นฝรั่งเศส พ.ศ. 2551 |  |
| **67** | อำเภอ | 1 | การเลือกตั้งอำเภอฝรั่งเศส พ.ศ. 2551 | เลือกตั้งซ่อมอำเภอปี พ.ศ. 2544 |
|  | 16 มีนาคม พ.ศ. 2551 | ท้องถิ่น | 2 | การเลือกตั้งท้องถิ่นฝรั่งเศส พ.ศ. 2551 |  |
|  | อำเภอ | 2 | การเลือกตั้งอำเภอฝรั่งเศส พ.ศ. 2551 | เลือกตั้งซ่อมอำเภอปี พ.ศ. 2544 |
| **68** | กันยายน พ.ศ. 2551 | วุฒิสภา | — | การเลือกตั้งสมาชิกวุฒิสภาฝรั่งเศส พ.ศ. 2551 | มีการเลือกตั้งเป็นบางจังหวัดเท่านั้น (จังหวัดกลุ่ม A) |
| **69** | มิถุนายน พ.ศ. 2552 | ยุโรป | — | การเลือกตั้งรัฐสภายุโรป พ.ศ. 2552 |  |
| **70** | พ.ศ. 2553 | แคว้น | — | การเลือกตั้งแคว้นฝรั่งเศส พ.ศ. 2553 |  |
| **71** | เมษายน พ.ศ. 2555 | ประธานาธิบดี | 1 | การเลือกตั้งประธานาธิบดีฝรั่งเศส พ.ศ. 2555 |  |
| พฤษภาคม พ.ศ. 2555 | 2 |

## อ้างอิง

* Les résultats - Le site officiel du ministère de l'Intérieur de l'Outre-mer et des Collectivités เก็บถาวร 2011-12-20 ที่ เวย์แบ็กแมชชีน